## VP6-6.4.1-21 NEM MEZŐGAZDASÁGI TEVÉKENYSÉGEK DIVERZIFIKÁCIÓJA - VIDÉKI TURIZMUS FEJLESZTÉSE

## Támogatást igénylők köre:

**Vidéki térségekben működő mikrovállalkozásnak minősülő mezőgazdasági termelő (beleértve az őstermelőket), aki/amely együttesen megfelel az alábbi feltételeknek:**

- székhelye / telephelye (őstermelők esetén lakóhelye/tartózkodási helye) legalább a támogatási kérelem benyújtását megelőző 12 hónapban vidéki térségekben elhelyezkedő településen12 van;

- igazolja, hogy a támogatási kérelem benyújtását megelőző, vagy amennyiben erre vonatkozóan nem rendelkezik adatokkal, az ezt megelőző lezárt üzleti évben árbevételének legalább 50%-a mezőgazdasági tevékenységből származott.

- megvalósítás helyszíne 10.000 fő alatti település

### Támogatható tevékenységek:

**Kötelezően megvalósítandó önállóan támogatható tevékenységek**:

a) Újonnan építendő szálláshely létesítése: olyan új épület építése, ami érvényes szálláshelyüzemeltetési engedéllyel rendelkező szálláshelyez nem kapcsolódik.

b) Újonnan kialakítandó szálláshely létesítése: olyan épület felújítása és/vagy bővítése, amely a támogatási kérelem benyújtásakor nem rendelkezik érvényes szálláshely-üzemeltetési engedéllyel.

c) Meglévő szálláshely épületének fejlesztése és/vagy bővítése:

d) Meglévő szálláshely bővítése új épülettel: a támogatási kérelem benyújtásakor érvényes szálláshely-üzemeltetési engedéllyel rendelkező szálláshely bővítése: – új épület építése;

**Választható, önállóan nem támogatható tevékenységek**

a) Kiegészítő turisztikai szolgáltatás elindításához és/vagy továbbfejlesztéséhez szükséges épület/ek vagy építmény/ek építése/felújítása/bővítése.

b) Kiegészítő turisztikai szolgáltatás elindításához és/vagy továbbfejlesztéséhez szükséges eszközök beszerzése.

c) A szálláshelyhez közvetlenül kapcsolódó, telekhatáron belüli kiegészítő infrastruktúra pl.: út, járda, parkoló kialakítása, kertépítés megvalósítása.

d) Megújuló energiaforrást hasznosító technológiák kialakítása a projekt által érintett épület tekintetében. (Fűtési/hűtési energiaigény, használati melegvíz igény, villamos energia igény részbeni vagy teljes kielégítése megújuló energiaforrásból; napkollektorok alkalmazása, biomassza alapú és hőszivattyús rendszerek telepítése, geotermikus energia használata, napelemes rendszer kialakítása).

e) Eszközbeszerzés pl.: szobák és közös helyiségek berendezési tárgyai, konyha és tálaló helyiség eszközei és bútorai stb.

f) általános költségekhez kapcsolódó tevékenységek: projekt-előkészítés, terület-előkészítés, műszaki ellenőri szolgáltatás igénybevétele, könyvvizsgálói szolgáltatás igénybevétele, projektmenedzsment. g) Ingatlan vásárlása (max 2%).

h) Számítástechnikai eszközök és digitális okmányolvasók beszerzése (maximálisan 1 000 000 Ft értékhatárig).

i) Vagyonvédelmet célzó beruházások pl. kerítés, kamerarendszer stb. kialakítása, beszerzése, üzembe helyezése.

j) Immateriális javak beszerzése (maximálisan 1 000 000 Ft értékhatárig).

k) A szálláshely-szolgáltatáshoz kapcsolódó főzőkonyha, tálalókonya, melegítőkonyha, étterem, étkezőhelyiség bővítése, felújítása, kialakítása, építése.

### Igényelhető támogatás:

### maximum 100 millió Ft

### A támogatás mértéke:

### 50% vagy 60% vagy 70% (megavalósítás helyszínének besorolásától függően)

**Létszámtartásra vonatkozó kötelezettségek:**

Amennyiben a kedvezményezett munkavállalókat foglalkoztat, úgy vállalnia kell, hogy a fenntartási időszak alatt fenntartja a bázislétszámot illetve a foglalkoztatottak számának bővítésére tett vállalását. A bázislétszám alapját a benyújtást megelőző naptári év foglalkoztatotti átlaglétszáma adja.

### Előleg igénylése:

### maximális előleg mértéke a megítélt támogatás 50 %-a

### Biztosítékok köre:

### A kedvezményezettnek kizárólag előleg igénylése esetén kell az előleg összegével megegyező összegű biztosítékot nyújtania.

### Tervezett benyújtási határidő:

### Első szakasz: 2021. december 8. – 2021. december 22.

### Második szakasz: 2022. január 12. – 2022. január 26.

### Harmadik szakasz: 2022. január 27. – 2022. február 10.

### Negyedik szakasz: 2022. március 23. – 2022. április 6.

### Ötödik szakasz: 2022. április 7. – 2022. április 21.